laion/Wikipedia-Exotic huggingface dataset:
נעים זילכה

נעים זילכה (בערבית: نعيم زلخة; בגדאד 1879–1929) היה יהודי עיראקי מהקהילה היהודית בבגדאד, עורך דין ושופט, חבר בית הנבחרים העיראקי ופעיל בקהילה היהודית בעיראק. ב-1904 החל זילכה לעבוד בתחום המשפטים בבגדאד, עיר הולדתו. ב-1908 היה לשופט בבית-המשפט לערעורים בביירות, כשהוא מחזיק בתפקידו זה למעלה מעשר שנים עד מינויו לסגן נשיא בית-המשפט. בשנת 1921 חזר לעיראק והפך לסגן נשיא בתי המשפט האזרחי בבצרה, ובשנת 1922 לנשיא בית המשפט המחוזי של מחוז דיאלא. הוא נבחר לבית הנבחרים של עיראק בשנת 1925 ונשאר שם עד מותו. היה אחד היהודים הצעירים המעטים בבית הנבחרים העיראקי שהיה לו האומץ להביע התנגדות לממשלה. בשנת 1925 גם התמנה, במקביל לעבודתו בפרלמנט, למרצה בבית הספר למשפטים בבגדאד, והיה פעיל במועצת הקהילה היהודית; הוא נבחר ליו"ר "ועדת ג'שמי", הממונה על ענייני החילונים של הקהילה היהודית, והחזיק בתפקיד זה עד מותו. הוא עשה ניסיונות להכניס רפורמות בחיי הקהילה היהודית ולהגביל את השפעתם של נכבדים דתיים ועשירים; הצליח לאלץ את הרב עזרא דנגור להתפטר מתפקידו כראש הקהילה. מותו הפתאומי של זילכה שם קץ לרפורמות שיזם. אחיו היה רבי אפרים כהן. ZILKHA, NAʿIM, encyclopedia.com Zilkha, Naʿim." Encyclopaedia Judaica ראו כאן ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ריקארד אולסון

ריקארד אולסון (בשוודית: Rickard Olsson; נולד ב-7 בפברואר 1967) הוא מנחה טלוויזיה שוודי. אולסון ביבלה, הוא למד לימודי תרבות באוניברסיטת ארברו. אולסון החל את הקריירה שלו ברדיו של יבלבורג. מ-2005 ועד 2008 הנחה את תוכנית הלוטו "Bingolotto". ב-2005 שיחק במיני סדרה "Medicinmannen" באותה שנה זכה בפרס מטעם המגזין "Se & Hör" בקטגוריית האישיות הטלוויזיונית הטובה ביותר. ב-2006 הנחה את טקס חלוקת הפרסים הטלוויזיוני "Aftonbladets TV-pris" באותה שנה הופיע ככתב טלוויזיה בסרט "When Darkness Falls". ב-2007 הנחה את טקס חלוקת פרסי הטלוויזיה השוודית "Kristallen" עבור ערוץ TV4 וביצע זאת פעם נוספת ב-2009 כמנחה יחיד. ב-2008 החל להגיש את תוכנית חידות הטריוויה "Vem vet mest?", באותה שנה גם הופיע בהפקה בתיאטרון Göta Lejon בסטוקהולם של הצגה המבוססת על ספר ילדים. ב-2009 היה מועמד ל-"Stora radiopriset", פרס רדיו שוודי. ב-2010 הנחה את משחק הטלוויזיה "Bubblan" בערוץ SVT1, בשנה זו גם דובב את קן בדיבוב השוודי של צעצוע של סיפור 3. ב-2011 הנחה את תחרות המלודיפסטיבלן ביחד עם מרי סרנהולט. ב-2012 החל להנחות את תוכנית המציאות לילדים "Wild Kids". מדיה וקבצים בנושא ריקארד אולסון בוויקישיתוף ריקארד אולסון, במסד הנתונים הקולנועיים IMDb (באנגלית) Filmer och serier med Rickard Olsson, tv.nu (בשוודית) ערך זה הוא קצרמר בנושא שוודים. אתם מוזמנים לתרום לוויקיפדיה ולהרחיב אותו.
חוף לארס כריסטנסן

חוף לארס כריסטנסן (באנגלית: Lars Christensen Coast) הוא חוף באנטארקטיקה, הממוקם בין מונולית מוריי לבין ראשו של מדף הקרח אמרי. אזור זה של חוף אנטארקטיקה התגלה על ידי ציידי לווייתנים נורווגיים שהיו מועסקים על ידי לארס כריסטנסן, מסאנדאפיורד שבנורווגיה. כריסטנסן עצמו השתתף בחלק מהמשלחות וחקר את האזור בין השנים 1937–1926. חקר ומיפוי של הצד הדרומי-מערבי של מדף הקרח הושלמו על ידי משלחות חקר אוסטרליות במהלך שנות החמישים של המאה ה-20. חוף לארס כריסטנסן באתר הסקר הגאולוגי של ארצות הברית חוף לארס כריסטנסון באתר הגאזט האנטארקטי של ממשלת אוסטרליה חוף לארס כריסטנסן באתר הגאזט האנטארקטי המשווה SCAR של ממשלת אוסטרליה תצלום לוויין של אזור החוף מידע גאוגרפי והיסטורי העיר הייתה מרכז של ציידי לווייתנים.
עמק ביברה

עמק ביברה (באנגלית: Bibra Valley) הוא עמק שאינו מכוסה קרח, ברכס בריטניה שבאנטארקטיקה. העמק נמצא ממזרח למישור דאנום, 11 קילומטרים צפונית מזרחית להר הייבן. גובהו של העמק 1,554 מטרים מעל פני הים. שם העמק ניתן לו על ידי משלחת החקר הגאולוגית של אוניברסיטת ואיקאטו שבהמילטון, בניו זילנד, אשר חקרה את האזור בעונת המחקר 1979–1978, תחת מייקל סלבי. בדומה לאתרים אחרים ברכס בריטניה, השם שניתן לאתר קשור להיסטוריה של בריטניה, ובייחוד לבריטניה הרומית. ביברה הוא שם ההיסטורי (מהתקופה הרומית) של אזור בבריטניה הרומית (בדומה לאתרים רבים אחרים ברכס בריטניה שנקראים על שם אתרים בבריטניה הרומית). עמק ביברה באתר הסקר הגאולוגי של ארצות הברית עמק ביברה באתר הגאזט האנטארקטי של ממשלת אוסטרליה עמק ביברה באתר הגאזט האנטארקטי המשווה SCAR של ממשלת אוסטרליה תצלום עמק ביברה באתר הגאזט האנטארקטי של ממשלת ניו זילנד מפת אזור עמק ביברה מידע גאוגרפי והיסטורי מידע גאוגרפי
נתיבים מהירים בגוש דן

מיזם "נתיבים מהירים בגוש דן" הוא שותפות ציבורית-פרטית להקמת נתיבי תחבורה ציבורית נפרד לאורך כביש 20 משפיים ועד מחלף מבוא איילון, וכן חניוני חנה וסע בקצוותיו ולאורך כביש 5 ממחלף קסם עד מחלף גלילות, אשר ישרתו את הבאים בשירותי הסעה ("שאטל") אל תוך גוש דן. את המיזם, שעלותו מוערכת בשבעה מיליארד שקלים חדשים, מקדמת חברת נתיבי איילון וקבלנית ביצוע שטרם נבחרה, כאשר אחת המתמודדות היא חברת אלקטרה. בדצמבר 2020 נחתם הסכם זיכיון עם קבוצה פרטית זוכה, חברת "נתיב לעיר". בינואר 2011 נחנך הנתיב המהיר בכביש 1, אשר מוריד מהכביש כל יום אלפי כלי רכב ומעודד שימוש בתחבורה ציבורית בישראל, כך שיש מומחי תחבורה שמשווים את ההשפעה לזו של רכבת אף על פי ששיטת הבנייה היא פרטית תמורת זכיינות גביית האגרה למשך 30 שנה. בשנת 2013 נולד הרעיון להקים נתיב מהיר גם בחלקים אחרים של גוש דן בעקבות ההצלחה, ובפברואר 2017 פורסם המכרז המקדים לפרויקט החדש (PQ) אליו ניגשו חברות רבות מתחום התחבורה, אף על פי שלפי התכנון לא יהיה מדובר בכביש אגרה אלא לשימוש של התחבורה הציבורית; עם זאת יתאפשר השימוש בנתיב לרכב ובו נסיעה משותפת של 3 נוסעים ומעלה. ביולי 2019 החלו עבודות התשתית להקמת אותם נתיבים, אשר צפויות להסתיים בשנת 2025. בעקבות התפרצות נגיף הקורונה בתחילת 2020 והתקנות לשעת חירום של ממשלת ישראל, תנועת המכוניות בכבישים הצטמצמה באופן ניכר. כתוצאה מכך הואצו העבודות על המיזם. משרד התחבורה והבטיחות בדרכים תקצב אותו לשם כך ב-21 מיליון שקלים. במסגרת המיזם ייסלל נתיב ייעודי מאזור מחלף פולג ולאורך נתיבי איילון ועד למחלף מבוא איילון שיתבצע על ידי חברת נתיבי איילון. כמו כן, הזכיין יקים את הנתיב בכביש 541 משפיים ועד רעננה. ביצוע הפרויקט נעשה בבניית נתיבי נסיעה חדשים לגמרי, עליהם ייסללו נתיבי התחבורה הציבורית, מבלי לפגוע בנסיעת כלי הרכב הפרטיים. למעשה, מדובר בהרחבה של הכבישים, ובפרויקט הנדסי מורכב במיוחד, שכן בכביש 5 נדרשה הקמת כלונסאות מעל הגן הלאומי ירקון ובכביש 20 נדרש "גילוח" של הרים. בנוסף, החיבור בין כביש 5 לכביש 20 דורש הקמת שני גשרי ענק. הזכיין יפעיל 10 קווים מהחניונים בשפיים ובמבוא איילון, כאשר כלל החניונים ותכולתם הם: אורן דורי, חניוני הענק שיוקמו בגוש דן: האם זה הפתרון לפקקים?, באתר TheMarker‏, 31 באוקטובר 2016 ליאור גוטמן, הפקקים בדרך: אלקטרה זכתה במכרז להקמת נתיב מהיר באיילון, באתר כלכליסט, 28 ביולי 2019 ליאור נגה, פרויקט הענק של הנתיבים המהירים בגוש דן יוצא לדרך, באתר "ביזנעס", 20 בינואר 2019 אסנת ניר, 9 ק"מ בין הרצליה לתל אביב: המכרז לקטע השלישי של הנתיב המהיר יוצא לדרך, באתר הארץ, 17 באוקטובר 2019 אורן שטרנברג, היכונו לעומסי תנועה: המקטע השני של הנתיבים המהירים מחולון לתל אביב יוצא לדרך, באתר "השקמה חולון", 29 ביולי 2019 דובי בן גדליהו, ‏נתיבים מהירים, הילוך איטי: האתגרים הבוערים שממתינים במש' התחבורה, באתר גלובס, 8 ביוני 2021 סוניה גורודיסקי, ‏פתרון לפקקים? פורסמו מסמכי המכרז של פרויקט הנתיבים המהירים בגוש דן, באתר גלובס, 16 בינואר 2019 ליאור גוטמן, נתיבים מהירים: תשתית לבועה, באתר כלכליסט, 11 בנובמבר 2018 נתיבים מהירים, באתר של נתיבי איילון (נצפה ב-3 ביולי 2019 ניר בן זקן, פרוייקט הנתיבים המהירים: העבודות יחלו בשבוע הבא, באתר ynet, 3 ביולי 2019 אסף זגריזק, פחות מכוניות, יותר עבודות: כך מנצלים את הקורונה לשיפור התחבורה הציבורית, באתר ynet, 18 באפריל 2020 אסף זגריזק, ניצול תקופת הקורונה: עבודות תחבורה יקודמו במאות מיליוני שקלים, באתר ynet, 23 במרץ 2020 נתיבים מהירים בגוש דן, באתר של החשב הכללי במשרד האוצר, עדכון אחרון: נובמבר 2018
איוואן צ'יסוב

איוואן מיכאילוביץ' חיסוב (ברוסית: Иван Михайлович Чисов, ‏1911–1986) היה קצין בחיל האוויר הסובייטי ששרד נפילה מגובה של כ-7,000 מטרים (בקירוב 23,000 רגל). לוטננט איוואן חיסוב היה נווט בחיל האוויר הסובייטי שטס בעיקר במטוס מפציץ מדגם אילושין Il-4 (אנ'). ב-25 בינואר 1942 מטוסי קרב של הלופטוואפה פגעו במטוסו ואילצוהו לנטוש. ניקולאי זוגן, איש צוות שהיה על המטוס הפגוע, סיפר כי חיסוב זינק מן המטוס מגובה של כ-7,000 מטרים, אם כי לפי מקורות אחרים הקפיצה הייתה מגובה של 6,700 מטרים "בלבד" (זוגן עצמו חיכה עד שהמטוס היה בגובה 500 מטרים ורק אז זינק ממנו). בעוד הקרב האווירי מתנהל, חיסוב לא פתח את המצנח שלו שכן הוא חשש שיהווה מטרה קלה למטוסים הגרמנים החגים סביבו. התוכנית שלו הייתה לצלול מטה עד שיהיה רחוק מספיק מאזור הקרב ורק אז לפתוח את המצנח. מפני שהאוויר בגובה כה רב הוא דליל מאוד, חיסוב איבד את הכרתו ולא משך את חבל פתיחת המצנח. הוא פגע בערוץ מכוסה בשלג במהירות משוערת שנעה בין 190 ל-240 קילומטרים לשעה, החליק, התגלגל והמשיך ליפול לארץ. את הקרב האווירי ראו מן הארץ יחידת חיל רגלים תחת פיקודו של הקצין פאוול אלכסייביץ' בלוב. כאשר חיסוב הגיע לקרקע אנשי היחידה שעטו לעברו, הם היו המומים כשגילו שהוא חי אף על פי שהמצנח שלצידו לא נפרש. הוא שב להכרתו זמן קצר לאחר מכן. חיסוב סבל מפגיעות אנושות, בכללם אגן שבור ופגיעות בעמוד השדרה. קצין רפואה רוסי ניתח אותו ובמשך תקופה של חודש מצבו היה קריטי. למרות הנחיתה האלימה והפגיעות הרבות שגופו ספג הוא החלים וחזר לטוס לאחר שלושה חודשים. הוא התעקש להישלח למשימות קרביות, אך מפקדיו סירבו לבקשתו ושלחו אותו להיות מאמן ניווט. תחת שירותו בחיל האוויר הסובייטי חיסוב השתתף ב-70 גיחות מבצעיות. עיטור הדגל האדום עיטור מלחמת המולדת דרגה ראשונה מדליה לציון ההגנה על מוסקבה מדליה לציון ההגנה על סטלינגרד נפילות ממטוסים - עובדות מעניינות איווב חיסוב - מידע נוסף (ברוסית)
טקה

האם התכוונתם ל... טקה – חאנגאה או חאנקאה - בניין המארח טקסים של סופים (אסלאם) טאקה (אנ') – מטבע בבנגלדש אישים: אפרים טקה – כדורגלן עבר ישראלי ליל טקה – ראפר אמריקאי מוטי טקה – זמר ישראלי פרשת מותו של סלומון טקה
Superstar (שיר של מדונה)

Superstar (בעברית: סופרסטאר) הוא סינגל שיווקי שהוקלט על ידי הזמרת-יוצרת האמריקאית מדונה, מתוך אלבומה ה-12, MDNA. השיר יצא לאור ב-3 בדצמבר 2012, כסינגל השיווקי מתוך האלבום על ידי חברת התקליטים אינטרסקופ רקורדס. השיר הגיע למקום ה-150 במצעד השירים הדיגיטליים הבינלאומיים של קוריאה הדרומית. השיר נכתב על ידי מדונה, הרדי מואנזה ומייקל מליח והופק על ידי מדונה ומואנזה גם כן. השיר זכה לביקורות מעורבות רבות. בסמוך לצאתו הועלה השיר לרשת הזרמת המדיה ספוטיפיי. מידע על הסינגל "Superstar" באתר מיוזיק בריינז מידע על השיר "Superstar" באתר AllMusic מידע על היצירה "Superstar" באתר Discogs מילות השיר "Superstar" באתר Genius סרטון השיר "Superstar" באתר יוטיוב מידע על הרצועה "Superstar" באתר ספוטיפיי Folha de S.Paulo - Ilustrada - Leitores da Folha recebem "Superstar", o novo single de Madonna - 03/12/2012, Folha online GAON DIGITAL CHART | gaon music chart, web.archive.org, ‏2013-12-12 Madonna (Ft. Lola Ciccone) – Superstar (באנגלית), נבדק ב-2019-07-03 Bain, Becky (13 במרץ 2012). "Madonna's 'MDNA' Track Superstar: Listen To A Preview". Idolator. נבדק ב-31 באוגוסט 2015. {{cite web}}: (עזרה) Gill, Andy (8 במרץ 2012). "First Listen: Madonna, MDNA, Interscope". The Independent. נבדק ב-31 באוגוסט 2015. {{cite news}}: (עזרה) Stern, Bradley (13 במרץ 2012). "Listen to a Snippet of Madonna's New 'MDNA' Album Track: 'Superstar'". MuuMuse. נבדק ב-31 באוגוסט 2015. {{cite web}}: (עזרה) Petridis, Alexis (22 במרץ 2012). "Madonna: MDNA – review". The Guardian. נבדק ב-5 בנובמבר 2012. {{cite news}}: (עזרה) Piper, Dean (7 במרץ 2012). "MDNA review: Madonna's new album shows the young pretenders she is still a force to be reckoned with". Daily Mirror. נבדק ב-5 בנובמבר 2012. {{cite web}}: (עזרה) Elan, Priya (23 במרץ 2012). "Madonna – 'MDNA'". NME. נבדק ב-5 בנובמבר 2012. {{cite web}}: (עזרה) Copsey, Robert (7 במרץ 2012). "Madonna's new album 'MDNA': First listen". Digital Spy. נבדק ב-5 בנובמבר 2012. {{cite web}}: (עזרה) MDNA, נבדק ב-2019-07-03
לורד מלצ'ט

האם התכוונתם ל... אלפרד מונד – הברון הראשון מלצ'ט הנרי מונד – הברון השני מלצ'ט, בנו של אלפרד מונד לורד מלצ'ט (פסל) – פסל מאת בתיה לישנסקי המוצב בתל מונד
קוקו גוף

קורי "קוקו" גוף (באנגלית: Cori "Coco" Gauff; נולדה ב-13 במרץ 2004) היא טניסאית אמריקאית מקצוענית. מדורגת שלישית בדירוג ה-WTA. הישג השיא שלה, זכייה בטורניר גראנד סלאם באליפות ארצות הברית הפתוחה בטניס (2023). גוף נולדה באטלנטה. אביה שיחק כדורסל באוניברסיטת המדינה של ג'ורג'יה ואמה הייתה מתעמלת מכשירים ואתלטית שהתחרתה בקרב שבע בזמן לימודיה באוניברסיטת המדינה של פלורידה. לאחר שכשרונה של גוף בטניס בלט היא עברה לגור ולהתאמן בפלורידה. בגיל 10 נסעה לצרפת להתאמן באקדמיית טניס בהדרכתו של פטריק מורטוגולו, מאמנה של סרינה ויליאמס. ב-2017 העפילה גוף לגמר טורניר אליפות צרפת הפתוחה לנערות בו הפסידה לאמנדה אניסימובה. ביוני 2018 זכתה בתואר באליפות צרפת הפתוחה לנערות, בעקבות הישגיה העפילה למקום הראשון בדירוג לנערות. ביולי הודחה ברבע הגמר באליפות וימבלדון לנערות והגיעה עד חצי הגמר בטורניר הזוגות. בספטמבר 2018 הודחה ברבע גמר אליפות ארצות הברית הפתוחה לנערות וזכתה בתואר הזוגות עם הוריקן טיירה בלאק. בדצמבר זכתה בטורניר אורנג' בול. במאי 2018 התחרתה לראשונה במסגרת טורניר ITF באוספריי שבפלורידה והודחה בשמינית הגמר. בפברואר 2019 העפילה לגמר טורניר ה-ITF בסופרייז שבאריזונה בו הפסידה לססיל קרטנטנצ'בה. במרץ 2019 השתתפה לראשונה בסבב טורנירי הפרמייר של WTA וניצחה בסיבוב הראשון של אליפות מיאמי הפתוחה. בסיבוב השני הודחה לאחר הפסד לדריה קסטקינה. ביוני 2019 עברה את שלב המוקדמות באליפות הטניס של וימבלדון והעפילה לראשונה לטורניר גראנד סלאם. היא הייתה צעירת המשתתפות בטורניר. בסיבוב הראשון גברה על ונוס ויליאמס בשתי מערכות, בסיבוב השני גברה על מגדלנה ריבריקובה ובסיבוב השלישי גברה בשלוש מערכות על פולונה הרצוג הסלובנית לאחר שכבר הייתה בפיגור 2–5 במערכה השנייה. בשמינית הגמר הודחה לאחר שהפסידה לסימונה האלפ בשתי מערכות. באליפות ארצות הברית הפתוחה 2019 העפילה לסיבוב השלישי, בו הודחה על ידי נאומי אוסקה בשתי מערכות. באוקטובר 2019 זכתה לראשונה בטורניר WTA - טורניר לינץ (ברבע הגמר ניצחה את המדורגת שמינית בעולם קיקי ברטנס ובגמר את ילנה אוסטפנקו), ובעקבות זאת עלתה למקום ה-71 בדירוג העולמי לנשים. באליפות אוסטרליה הפתוחה 2020 הודחה בשמינית הגמר לאחר הפסד לסופיה קנין, קודם לכן גברה גוף בסיבוב הראשון על ונוס ויליאמס ובסיבוב השלישי על המדורגת שלישית והאלופה היוצאת נאומי אוסקה. באליפות צרפת הפתוחה 2022 העפילה לגמר בו הפסידה לאיגה שוויונטק. באליפות ארצות הברית הפתוחה העפילה לרבע הגמר בו הפסידה לקרולין גרסיה. לאחר הטורניר נכנסה לראשונה לעשיריה הראשונה בדירוג העולמי, כשדורגה שמינית. באוגוסט 2023 זכתה בתואר WTA 500 הראשון שלה לאחר זכייה בטורניר וושינגטון ובתואר WTA 1000 הראשון שלה לאחר זכייה בסינסינטי מאסטרס. בספטמבר 2023 זכתה באליפות ארצות הברית הפתוחה. ביוני 2024 העפילה למקום השני בדירוג העולמי. היא זכתה יחד עם קטרינה סיניאקובה בטורניר הזוגות באליפות צרפת הפתוחה. מדיה וקבצים בנושא קוקו גוף בוויקישיתוף קוקו גוף, ברשת החברתית אקס (טוויטר) קוקו גוף, ברשת החברתית אינסטגרם קוקו גוף, באתר ה-WTA קוקו גוף, באתר ה-ITF קוקו גוף, באתר גביע הפדרציה
Mother's Daughter

"Mother's Daughter" (בעברית: "[ה]בת של אמא") הוא שיר של הזמרת האמריקאית מיילי סיירוס, מתוך המיני-אלבום השני שלה She Is Coming. הסינגל יצא לאור ב-11 ביוני 2019, על ידי תקליטי RCA. עם יציאתו נכנס השיר אל המקום ה-54 במצעד הבילבורד הוט 100. השיר נכתב על ידי מיילי סיירוס, אנדרו ווייט ואלמה והופק על ידי טאי קית' ואנדרו ווייט. עם השיר הופיעה סיירוס לראשונה במסגרת הופעה שהתקיימה ב-BBC1, ביחד עם השירים "Cattitude" ו-"D.R.E.A.M.". בסמוך לצאתו עלה השיר לרשת הזרמת המדיה ספוטיפיי. ב-22 באוקטובר 2020 ממשלת פולין אסרה על כל סוגי ההפלות במדינה, גם במקרה של מום בעובר. בשל כך, "Mother's Daughter" הפך לוויראלי בפולין, והפך לאחד השירים המושמעים ביותר. אלפי נשים יצאו לרחובות כדי לדרוש אי הפללה כשהן נושאות כרזות עם מילים מתוך השיר. התופעה תועדה בתמונות שהופצו באינטרנט, כמו גם הופצו קטעי וידאו של המפגינות שרות את השיר. את התוכן שיתפה סיירוס ברשתות החברתיות שלה. מידע על היצירה "Mother's Daughter" באתר מיוזיק בריינז מידע על היצירה "Mother's Daughter" באתר Discogs מילות השיר "Mother's Daughter" באתר Genius סרטון השיר "Mother's Daughter" באתר יוטיוב Top 40/M Future Releases | Mainstream Hit Songs Being Released and Their Release Dates ..., web.archive.org, ‏2019-06-05 Miley Cyrus Chart History, Billboard Miley Cyrus – Mother's Daughter (באנגלית), נבדק ב-2019-07-05 Jon Blistein, Jon Blistein, Miley Cyrus Plots New Project ‘She Is Coming’, Rolling Stone, ‏2019-05-27 (באנגלית) Mother's Daughter, נבדק ב-2019-07-05 Miley Cyrus stood with Poland and became a protest motto, YAAY (באנגלית)
Tropico

Tropico (בעברית: טרופיקו) הוא המיני-אלבום הרביעי של הזמרת-יוצרת האמריקאית לנה דל ריי, אשר יצא לאור ב-6 בדצמבר 2013, על ידי חברות התקליטים פולידור רקורדס ואינטרסקופ רקורדס. על גבי המיני-אלבום יצא סרט בעל אותו שם. כמו כן, מתפקד המיני-אלבום גם כפסקול. הסרט הקצר "Tropico", נכלל במיני-אלבום עצמו, ואורכו כמעט חצי שעה. Tropico, במסד הנתונים הקולנועיים IMDb (באנגלית) מידע על האלבום Tropico באתר MusicBrainz הסרט המלא Tropico באתר יוטיוב Tropico - Single by Lana Del Rey (באנגלית אמריקאית), נבדק ב-2019-07-03 Tropico, נבדק ב-2019-07-03 Sal Cinquemani, Review: Lana Del Rey’s Short Film, Tropico (באנגלית)
אפולוניוס

אַפּוֹלוֹנְיוֹס או אַפּוֹלוֹניוּס, ביוונית: Απολλώνιος, הוא שם פרטי. זהו שם תאופורי הנגזר משם האל אפולו. האם התכוונתם ל... אַפּוֹלוֹנְיוּס מרוֹדוֹס (המאה ה-3 לפנה"ס) – היה משורר יווני ומנהל הספרייה הגדולה של אלכסנדריה אפולוניוס מפרגה (262–190 לפנה"ס) – היה מתמטיקאי ואסטרונום יווני, על שמו קרויים: בעיית אפולוניוס – בניית מעגל שמשיק לצירוף כלשהו של שלושה אובייקטים במישור מעגל אפולוניוס – המקום הגאומטרי של כל הנקודות שהיחס בין מרחקיהן אל הנקודות הנתונות הוא קבוע אפולוניוס הסלאוקי – מושל מחוז השומרון של הממלכה הסלאוקית בתקופת מרד החשמונאים קרב אפולוניוס (קרב מעלה לבונה) – קרב שנערך בשנת 166 לפנה"ס בין כוחותיו של יהודה המכבי לכוחות סדירים של הממלכה הסלאוקית בפיקוד אפולוניוס הסלאוקי אפולוניוס איש טיאנה (~15–~100) – היה פילוסוף יווני אַפּוֹלוֹניוּס מולון (או מולו; המאה ה-1 לפנה"ס) – היה רטוריקן יווני שכתב חיבור אבוד על היהודים אפולוניוס הסופיסט (כנראה סוף המאה ה-1) – היה מדקדק שכתב לקסיקון הומרי אפולוניוס פון מלטיץ (1795–1870) – היה סופר, משורר ודיפלומט גרמני אפולוניה (פירושונים)
On a Roll

On a Roll (בעברית: על הגל) הוא שיר של הזמרת האמריקאית מיילי סיירוס, אשר מופיעה תחת הכינוי "אשלי או", מתוך הפרק "רייצ'ל, ג'ק ואשלי טו" של מיני-סדרת הדרמה "מראה שחורה" בהשתתפותה של סיירוס. הסינגל יצא לאור ב-14 ביוני 2019, על ידי תקליטי RCA. עם יציאתו נכנס השיר אל המקום ה-71 במצעד הסינגלים הבריטי. השיר נכתב על ידי מיילי סיירוס, צ'ארלי ברוקר וטרנט רזנור, הולחן על ידי רזנור והופק על ידי האיש הנעלם. הווידאו קליפ הרשמי שיצא עבור השיר, הועלה לערוץ היוטיוב של נטפליקס והצליח לצבור 11 מיליון צפיות. בסמוך לצאתו עלה השיר לרשת הזרמת המדיה ספוטיפיי. הורדה דיגיטלית: On a Roll" – 2:34" Right Where I Belong" – 2:11" מידע על הסינגל "On a Roll" באתר מיוזיק בריינז סרטון השיר "On a Roll" באתר יוטיוב מידע על השיר "On a Roll" באתר iTunes מידע על השיר "On a Roll" באתר ספוטיפיי מיילי סיירוס, צ'ארלי ברוקר, טרנט רזנור Miley Cyrus Chart History, Billboard Ashley O – On a Roll (באנגלית), נבדק ב-2019-07-05 Ashley O – On a Roll | Official Music Video|url=https://www.youtube.com/watch?v=BTsW30Ur0sg%7Cdate=2019-06-13%7Caccessdate=2019-07-05%7Clast=Netflix On A Roll, נבדק ב-2019-07-05
קרייזלר רויאל

קרייזלר רויאל (באנגלית: Chrysler Royal) היא מכונית סלון מתוצרת יצרנית הרכב האמריקאית קרייזלר שיוצרה בין השנים 1933–1950 בארצות הברית. יוצרו 509,874 יחידות. 4 דלתות - סדאן. 2 דלתות - קופה. 2 דלתות - קבריולה. "Serie CT" - יוצרה בשנת 1933, יוצרו 10,389 יחידות. הורכב מנועים 6 צילינדרים, 4,485 סמ"ק. "Serie C16" - יוצרה בשנת 1937, יוצרו 86,000 יחידות. הורכב מנוע 6 צילינדרים. "Serie C18" - יוצרה בשנת 1938, יוצרו 43,300 יחידות. הורכבו מנועי 6 צילינדרים. "Serie C22" - יוצרה בשנת 1939, לאחר שהדגם עבר מתיחת פנים יסודית, יוצרו 60,001 יחידות המפיקות 100 כ"ס, 107 כ"ס. "Serie C25" - יוצרה בשנת 1940, יוצרו 73,998 יחידות. "Serie C28" - יוצרה בשנת 1941, יוצרו 136,701 יחידות. "Serie C34" - יוצרה בשנת 1942, יוצרו 23,991 יחידות. "Serie C38S" - יוצרה בין השנים 1946–1948, יוצרו 31,731 יחידות. "Serie C45S / C48S" - יוצרה בין השנים 1949–1950, בשנת 1949 יוצרו 19,076 יחידות, בשנת 1950 יוצרו 24,687 יחידות. "קרייזלר רויאל", סדרה "C16", שנת 1937 - קבריולה "קרייזלר רויאל", סדרה "C18", שנת 1938 "קרייזלר רויאל", סדרה "C18" "קרייזלר רויאל", סדרה "C18" "קרייזלר רויאל", סדרה "C22" "קרייזלר רויאל", סדרה "C22", שנת 1939 "קרייזלר רויאל", סדרה "C22" - מבט לתא הנהג "קרייזלר רויאל", שנת 1950 קרייזלר דודג' קסטום רויאל דודג' רויאל מדיה וקבצים בנושא קרייזלר רויאל בוויקישיתוף (סדרה C16) מדיה וקבצים בנושא קרייזלר רויאל בוויקישיתוף (סדרה C18) מדיה וקבצים בנושא קרייזלר רויאל בוויקישיתוף (סדרה C22) קרייזלר רויאל, סרטון באתר יוטיוב קרייזלר רויאל, סרטון באתר יוטיוב Kimes, Beverly Rae (1996). The Standard Catalog of American Cars: 1805-1942. Iola, IA: Krause Publications. p. 1612. ISBN 0873414284 Gunnel, John (Herausgeber): Standard Catalog of American Cars 1946–1975, Krause Publications Inc., Iola (2002), ISBN 0-87349-461-X "קרייזלר רויאל", 4 דלתות, שנת 1939 - תמונות motorious.com/vehicles/114404/1939-chrysler-royal "קרייזלר רויאל", 2 דלתות, שנת 1941 conceptcarz.com/z21983/chrysler-royal "קרייזלר רויאל" קופה, 2 דלתות, שנת 1937 grautogallery.com/vehicles/7461/1937-chrysler-royal "קרייזלר רויאל" web.archive.org/web
דראגן צ'ביץ'

דראגן צ'ביץ' (בסרבית: Драган Чавић‏; נולד ב-10 במרץ 1958) היה נשיא רפובליקה סרפסקה (נובמבר 2002 - נובמבר 2006). דראגן צ'ביץ' נולד ב-10 במרץ 1958 בזניצה בבוסניה והרצגובינה אז ביוגוסלביה. הוא למד בתיכון בעיר באניה לוקה ובשנת 1980 סיים אוניברסיטת בניה לוקה בתחום הכלכלה. הוא עבד ככלכלן במספר חברות ממשלתיות ופרטיות. בשנת 1998 דראגן צ'ביץ נבחר לאספת הנבחרים של רפובליקה סרפסקה. בשנת 1998 הוא הודח מפעילות פוליטית על ידי נציג הקהילה הבינלאומית בגלל התנגדותו ליישום הסכם דייטון להסדרת המשבר הפוליטי באזור. החלטה זו בוטלה בשנת 1999. בשנת 2002 הוא ניצח בבחירות לנשיא רפובליקה סרפסקה. הוא כיהן בתפקיד קדנציה של ארבע שנים ובבחירות של שנת 2006 הפסיד ל מילן יליץ'. בעקבות הפסד זה, מפלגתו התפצלה, בשנת 2008 הוא הכריז על הקמת מפלגה חדשה, המפלגה הדמוקרטית. בשנת 2010 הוא נבחר לאספת הנבחרים מטעם מפלגה זו. בשנת 2012 הוא השתתף בבחירות לראשות העיר באניה לוקה, אך הפסיד. מדיה וקבצים בנושא דראגן צ'ביץ' בוויקישיתוף
פרידריך קראנביטר

פרידריך קראנביטר (בגרמנית: Friedrich Kranebitter; ‏1 ביולי 1903, וילדסהוט, אוסטרו-הונגריה – 20 בפברואר 1957, לינץ, אוסטריה) היה פושע מלחמה נאצי, מפקד משטרת הביטחון בחרקוב הכבושה בדרגת שטורמבנפיהרר אס-אס, שהיה שותף ברציחתם של 40,000 יהודים מבני יהדות אוקראינה. הוא נולד ביולי 1903 לשוטר אדולף קראנביטר ולקרולינה באחוזת וילדסוט. תחילה למד בבית הספר בשרדינג, לאחר מכן בגימנסיה בווילהרינג. ברם, עקב השקפותיו הרדיקליות סולק מהגימנסיה והמשיך את לימודיו בעיר ריד אים אינקראייס (אנ'). לאחר השלמת לימודיו עבר לווינה, שבה למד משפטים ועבד כמאבטח במקביל. ב-1934 סיים תואר ראשון במשפטים. כבר בעת לימודיו, במרץ 1931, הצטרף למפלגת הפועלים הגרמנית הלאומנית-סוציאליסטית. במרץ 1934 הצטרף לאס אס (חבר מספר 340 578) ובמרץ 1938 עבר במחלקת הגסטאפו בווינה. בשנים 1940–1942 עמד בראש מחלקת II G (האמונה על בדיקת דואר, האזנות לשיחות טלפון ואבטחת אישים באירועים ציבוריים). לאחר פרוץ מלחמת העולם השנייה ולאחר הפלישה הנאצית לברית המועצות, ב-25 בינואר 1942 הוא מונה למפקד משטרת הביטחון הנאצית ושירות הביטחון בעיר חרקוב שבאוקראינה. בעת מילוי תפקידו היה מעורב בחיסול יהודים בסיוע משאיות גז וניהל הוצאות להורג המוניות סמוך לעיר והיה אחראי לרצח אלפים. בהוראותו נרצחו 40 ילדים בבית החולים המקומי. לאחר שהצבא האדום שחרר את חרקוב, במשפט שנערך בעיר בדצמבר 1943 הואשם ברצח 40,000 איש משנת 1943 עבד בגסטאפו בעיר ורונה תחת פיקודו של גרופנפיהרר אס אס וילהלם הרסטר. בתפקיד זה היה אחראי לאספקת רשימות יהודים למשלוח למחנות ההשמדה בפולין ולמחנות ריכוז בגרמניה. ב-12 ביולי 1944 הוציא להורג 70 אסירים במחנה פוסולי כאקט של ענישה. ביוני 1944 קיבל את עיטור צלב הברזל מדרגה 2. בעקבות התקדמות בעלות הברית הועבר מטה הגסטאפו לעיר בולצאנו ומיולי 1944 ועד פברואר 1945 שילח יהודים רבים למחנות. בהוראתו הוצאו להורג ב-12 בספטמבר 1944 23 אסירים. ב-13 במאי 1945 נעצר על ידי צבא ארצות הברית בבולצאנו והאמריקאים הסגירו אותו לידי הבריטים שכלאו אותו במחנה רימיני. בתחילת 1948 הועבר לידי פיקוד החקירות הפליליות של צבא ארצות הברית (United States Army Criminal Investigation Command) וביוני אותה שנה הוסגר לידי רשויות אוסטריה שכלאו אותו מחנה בפייסטריץ-אנ-דר-דראו. בסופו של דבר בית משפט אוסטרי גזר עליו שנת מאסר אחת בלבד בשל חברותו במפלגה הנאצית וב-15 ביולי 1949 שוחרר. הוא מצא עבודה במפעל פלסטיק בעיר ולס ולאחר עבד כפקח ביטוח משריפות באוסטריה עילית. הוא מת מסרטן בשנת 1957. הסופר האוסטרי לודביג לאהר (Ludwig Laher) בספרו "גורקי" תיאר את סיפור חייו של קראנביטר. Ludwig Laher. Bitter. Roman. — Göttingen: Wallstein Verlag, 2014. — ISBN 978-3-8353-1387-3. Ernst Klee. Das Personenlexikon zum Dritten Reich. Wer war was vor und nach 1945. — 2. Auflage. — Frankfurt am Main: Fischer-Taschenbuch-Verlag, 2007. — С. 335. — ISBN 978-3-596-16048-8. על ספרו של לודוויג לאהר המגולל את חייו של פרידריך קראנביטר (בגרמנית) סרטון באתר יוטיוב, אודות משפט ורשה. קראנביטר נראה בו בדקה 05:40. Stephan. D. Yada-Mc Neal, Heim ins Reich - Hitlers willigste Österreicher, 2018, ISBN 9783517010731